2. ลักษณะการประกอบธุรกิจ

2.1 การจัดตั้งบริษัทและประวัติความเป็นมาของบริษัท

บริษัท ทรีนีตี้ วัฒนา จำกัด (มหาชน) จดทะเบียนเป็นบริษัทจำกัดเมื่อวันที่ 31 มกราคม 2544
ในนาม บริษัท ทรีนีตี้ วัฒนา จำกัด เพื่อดำเนินธุรกิจโดยการถือหุ้นในบริษัทอื่น (Holding
Company) พร้อมกับการจัดตั้งบริษัทย่อย 2 บริษัท ได้แก่ บริษัท ทรีนีตี้ แอ๊ดไวซอรี่ 2001 จำกัด
เพื่อดำเนินธุรกิจเป็นที่ปรึกษาการเงิน บริษัท ทรีนีตี้ อินฟอร์เมชั่น จำกัด
เพื่อให้บริการด้านการสนับสนุน (Back-Office Service) แก่บริษัทในกลุ่ม
ทั้งนี้บริษัทมีทุนจดทะเบียนเริ่มแรก 300 ล้านบาท

ต่อมาเมื่อวันที่ 5 มีนาคม 2544 บริษัทได้เข้าซื้อหุ้นบริษัทหลักทรัพย์ เอสซีบี บุคคลัภย์ จำกัด
โดยการเสนอซื้อจากธนาคารไทยพาณิชย์ จำกัด (มหาชน) ซึ่งเป็นผู้ถือหุ้นใหญ่ ในสัดส่วนร้อยละ
99.99
ในราคาที่เสนอซื้อสูงกว่ามูลค่าทางบัญชีเท่ากับราคาประเมินของใบอนุญาตประกอบธุรกิจหลักทรัพย์
โดยได้บันทึกมูลค่าที่สูงกว่ามูลค่าทางบัญชีเป็นค่าความนิยมจำนวน 80 ล้านบาท
พร้อมกับการเปลี่ยนทีมผู้บริหารและเปลี่ยนชื่อบริษัทเป็น บริษัทหลักทรัพย์ ทรีนีตี้ จำกัด เมื่อวันที่ 9
มีนาคม 2544

ต่อมาเมื่อวันที่ 28 มิถุนายน 2545 บริษัทได้เพิ่มทุนจดทะเบียนเป็น 320 ล้านบาท และเมื่อวันที่ 9
กรกฎาคม 2545 บริษัท ทรีนีตี้ วัฒนา จำกัด ได้แปรสภาพจากบริษัทจำกัดเป็นบริษัทมหาชนจำกัด
และเปลี่ยนชื่อเป็น “บริษัท ทรีนีตี้ วัฒนา จำกัด (มหาชน)” และเพิ่มทุนจดทะเบียนจาก 320
ล้านบาท เป็นทุนจดทะเบียนใหม่จำนวน 700 ล้านบาท และเปลี่ยนมูลค่าที่ตราไว้จากหุ้นละ 10 บาท
เป็นหุ้นละ 5 บาท โดยการออกหุ้นสามัญใหม่ จำนวน 76 ล้านหุ้น ซึ่งจัดสรรให้ประชาชนทั่วไป
จำนวน 28 ล้านหุ้น และจัดสรรให้กับนักลงทุนเฉพาะเจาะจง จำนวน 48 ล้านหุ้น

ในเดือนพฤศจิกายน และเดือนธันวาคม 2545
บริษัทได้รับเงินค่าหุ้นจากผู้ลงทุนแบบเฉพาะเจาะจงและนักลงทุนทั่วไปรวมทั้งสิ้น 562.9 ล้านบาท
และในวันที่ 18 ธันวาคม 2545
หุ้นของบริษัทได้เข้าทำการซื้อขายเป็นวันแรกในตลาดหลักทรัพย์แห่งประเทศไทย

การเปลี่ยนแปลงและพัฒนาการที่สำคัญ

  การเปลี่ยนแปลงในส่วนที่เกี่ยวกับการประกอบธุรกิจและการบริหารงานที่ผ่านมา

บริษัทหลักทรัพย์ ทรีนีตี้ จำกัด

  มีนาคม 2545 บริษัทได้เป็นสมาชิกตลาดหลักทรัพย์แห่งประเทศไทยหมายเลข 22

  มิถุนายน 2545 บริษัทเปิด Web Site ของบริษัท ชื่อ www.trinitythai.com
  และร่วมโครงการส่งคำสั่งซื้อขายหลักทรัพย์ผ่านระบบอินเทอร์เน็ตของตลาดหลักทรัพย์ชื่อ
  www.settrade.com

  สิงหาคม 2545
  บริษัทได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้เป็นที่ปรึกษาทางการเงิน

  พฤศจิกายน 2545 สำนักงานคณะกรรมการกำกับหลักทรัพย์และตลาดหลักทรัพย์พิจารณาเห็นชอบให้

  บริษัทเป็นตัวแทนสนับสนุนการขายและรับซื้อคืนหน่วยลงทุนของกองทุนรวม

  ปี 2544 – ปี 2545 เปิดสาขาต่างจังหวัดจำนวน 5 สาขา

  ปี 2546 เปิดสาขาทั้งกรุงเทพและต่างจังหวัดจำนวน 6 สาขา

  มกราคม 2546 เริ่มให้บริการเงินให้กู้ยืมเพื่อซื้อหลักทรัพย์ในระบบ Credit Balance

  พฤศจิกายน 2546 สำนักงานคณะกรรมการกำกับหลักทรัพย์และตลาดหลักทรัพย์พิจารณาเห็นชอบ

  ระบบงานการเป็นที่ปรึกษาการลงทุนของบริษัท

  กุมภาพันธ์ 2547 จดทะเบียนเป็นที่ปรึกษาประเภท ก กับศูนย์ข้อมูลที่ปรึกษากระทรวงการคลัง

  เพื่อให้บริการที่ปรึกษาทางการเงินแก่หน่วยงานภาครัฐ

บริษัท ทรีนีตี้ อินฟอร์เมชั่น จำกัด

  ปี 2545 บริษัทร่วมได้ลงทุนในบริษัท 3 แห่ง
  ซึ่งจัดตั้งขึ้นโดยมีวัตถุประสงค์ในการทำหน้าที่แปลงสินทรัพย์เป็นหลักทรัพย์

  ปี 2546 บริษัทร่วมได้ลงทุนในบริษัท 3 แห่ง
  ซึ่งจัดตั้งขึ้นโดยมีวัตถุประสงค์ในการทำหน้าที่แปลงสินทรัพย์เป็นหลักทรัพย์

2.2 ภาพรวมการประกอบธุรกิจของบริษัทและบริษัทย่อย

บริษัท ทรีนีตี้ วัฒนา จำกัด (มหาชน) มีการดำเนินธุรกิจหลักโดยการถือหุ้นในบริษัทอื่น (Holding
Company) โดยมีบริษัทย่อยซึ่งถือหุ้นโดยบริษัทในสัดส่วนร้อยละ 99.99 รวม 3 บริษัท ได้แก่

(1) บริษัทหลักทรัพย์ ทรีนีตี้ จำกัด จดทะเบียนเป็นบริษัทจำกัดเมื่อวันที่ 19 เมษายน 2542
โดยใช้ชื่อเดิมว่า บริษัทหลักทรัพย์ เอสซีบี บุคคลัภย์ จำกัด ซึ่งมีผู้ถือหุ้นใหญ่คือ ธนาคารไทยพาณิชย์
จำกัด (มหาชน) เมื่อวันที่ 24 พฤษภาคม 2542 บริษัทฯได้รับใบอนุญาตให้ประกอบธุรกิจหลักทรัพย์
4 ประเภท ได้แก่ ธุรกิจการเป็นนายหน้าซื้อขายหลักทรัพย์ การค้าหลักทรัพย์
การเป็นที่ปรึกษาการลงทุน และการจัดจำหน่ายหลักทรัพย์ ต่อมาเมื่อวันที่ 2 มีนาคม 2544 ธนาคาร
ไทยพาณิชย์ จำกัด (มหาชน) ได้ตกลงขายหุ้นในบริษัทหลักทรัพย์ เอสซีบี บุคคลัภย์ จำกัด
ให้แก่บริษัท ทรีนีตี้ วัฒนา จำกัด ซึ่งได้มีการเปลี่ยนทีมงานผู้บริหารชุดใหม่ และในวันที่ 11 มีนาคม
2545 และวันที่ 8 สิงหาคม 2545 บริษัทฯ ได้เป็นสมาชิกตลาดหลักทรัพย์แห่งประเทศไทย
หมายเลข 22 และได้รับความเห็นชอบจากสำนักงาน ก.ล.ต.
ให้เป็นที่ปรึกษาทางการเงินตามลำดับ
นอกจากนี้เพื่อให้บริการในฐานะที่ปรึกษาทางการเงินแก่หน่วยงานภาครัฐ
บริษัทฯได้จดทะเบียนกับศูนย์ข้อมูลที่ปรึกษาของกระทรวงการคลังด้วยเมื่อวันที่ 3 กุมภาพันธ์ 2547
สำหรับการดำเนินการด้านปฏิบัติการหลักทรัพย์ บริษัทฯได้ใช้บริการจากศูนย์ปฏิบัติการหลักทรัพย์
(Back-Office Service Bureau “BSB”) ของตลาดหลักทรัพย์แห่งประเทศไทยและบริษัท
ทรีนีตี้ อินฟอร์เมชั่น จำกัด บริษัทฯมีทุนจดทะเบียน 500 ล้านบาทซึ่งเรียกชำระเต็มจำนวนแล้ว

(2) บริษัท ทรีนีตี้ แอ๊ดไวซอรี่ 2001 จำกัด
ดำเนินธุรกิจด้านที่ปรึกษาทางการเงินและงานด้านวาณิชธนกิจโดยบริษัทฯได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์กำหนด
นอกจากนี้บริษัทฯยังได้จดทะเบียนเป็นที่ปรึกษาประเภท ก
กับศูนย์ข้อมูลที่ปรึกษาของกระทรวงการคลังเพื่อให้บริการในฐานะที่ปรึกษาสาขาการเงินให้แก่หน่วยงานต่างๆทั้งภาครัฐและเอกชน

(3) บริษัท ทรีนีตี้ อินฟอร์เมชั่น จำกัด ทำหน้าที่ในการให้บริการด้านปฏิบัติการด้านหลักทรัพย์
การเงินและบัญชี การตรวจสอบและดูแลการปฏิบัติงานภายใน งานด้านคอมพิวเตอร์ ประชาสัมพันธ์
ทรัพยากรบุคคลและธุรการ รวมทั้งงานบริการอื่นๆแก่บริษัทหลักทรัพย์ ทรีนีตี้ จำกัด บริษัท ทรีนีตี้
แอ๊ดไวซอรี่ 2001 จำกัด และบริษัท ทรีนีตี้ วัฒนา จำกัด (มหาชน)

บริษัท ทรีนีตี้ อินฟอร์เมชั่น จำกัด ได้ลงทุนในอัตราร้อยละ 49.9 ในบริษัท แอสเซท แบค โฮลดิ้งส์
จำกัด ซึ่งจดทะเบียนบริษัทเมื่อวันที่ 30 กรกฎาคม 2545 โดยมีทุนจดทะเบียนและเรียกชำระแล้ว
100,000 บาท บริษัท แอสเซท แบค โฮลดิ้งส์ จำกัด ได้ลงทุนในบริษัทต่อไปนี้
ซึ่งจัดตั้งขึ้นโดยมีวัตถุประสงค์ในการทำหน้าที่แปลงสินทรัพย์เป็นหลักทรัพย์ให้แก่บริษัทอื่น
(Securitization)

+-----------------------+-------------+-----------------+--------------+
| ชื่อบริษัท                | วันที่จดทะเบียน | ทุนจดทะเบียนและ   | สัดส่วน        |
|                       |             |                 | การลงทุนทั้งทาง |
|                       |             | เรียกชำระแล้ว     | ตรงและทางอ้อม |
|                       |             | (บาท)           |              |
+-----------------------+-------------+-----------------+--------------+
| บริษัท ออสเปรย์ ซีรี่ส์วัน    | 26 กันยายน   | 10,000          | ร้อยละ 99.3   |
| จำกัด                  | 2545        |                 |              |
+-----------------------+-------------+-----------------+--------------+
| บริษัท คอนดูอิท           | 27 กันยายน   | 500,000         | ร้อยละ 99.99  |
| แมนเนจเมนท์ เซอร์วิสเซส  | 2545        |                 |              |
| จำกัด                  |             |                 |              |
+-----------------------+-------------+-----------------+--------------+
| บริษัท เอ็น เอช เอ เอสพีวี | 27 กันยายน   | 10,000          | ร้อยละ 99.1   |
| จำกัด                  | 2545        |                 |              |
+-----------------------+-------------+-----------------+--------------+
| บริษัท เอ็น เอช เอ เอสพีวี | 30 มิถุนายน   | 10,000          | ร้อยละ 99.3   |
| ทู จำกัด                | 2546        |                 |              |
+-----------------------+-------------+-----------------+--------------+
| บริษัท ออสเปรย์ ซีรี่ส์ ทู    | 1 กรกฎาคม   | 10,000          | ร้อยละ 99.3   |
| จำกัด                  | 2546        |                 |              |
+-----------------------+-------------+-----------------+--------------+
| บริษัท สแกน เอสพีวี จำกัด  | 4 สิงหาคม    | 10,000          | ร้อยละ 74.3   |
|                       | 2546        |                 |              |
+-----------------------+-------------+-----------------+--------------+

เนื่องจากบริษัท ทรีนีตี้ วัฒนา จำกัด (มหาชน) ในฐานะบริษัทที่ออกหลักทรัพย์
ดำเนินธุรกิจโดยการถือหุ้นในบริษัทอื่น (Holding Company)
และไม่ได้มีการประกอบธุรกิจโดยตรง ทั้งนี้รายได้ของบริษัทส่วนใหญ่จะมาจากบริษัทย่อย ได้แก่
บริษัทหลักทรัพย์ ทรีนีตี้ จำกัด ซึ่งถือว่าเป็นบริษัทแกน และบริษัท ทรีนีตี้ แอ๊ดไวซอรี่ 2001 จำกัด
ดังนั้นการนำเสนอข้อมูลในครั้งนี้จะกล่าวถึงบริษัท ทรีนีตี้ วัฒนา จำกัด (มหาชน)
และบริษัทหลักทรัพย์ ทรีนีตี้ จำกัด และบริษัท ทรีนีตี้ แอ๊ดไวซอรี่ 2001 จำกัด

 

โครงสร้างกลุ่มบริษัท ทรีนีตี้ วัฒนา จำกัด (มหาชน)

 

2.3 โครงสร้างรายได้

โครงสร้างรายได้ของบริษัท ทรีนีตี้ วัฒนา จำกัด (มหาชน) และบริษัทย่อย ในปี 2544 ปี 2545
และปี 2546

[TABLE]

โครงสร้างรายได้ของบริษัทหลักทรัพย์ ทรีนีตี้ จำกัด ในปี 2544 ปี 2545 และปี 2546

+-----------------------------+------+-----+-----+-----+-----+-----+
| รายได้                       | ปี    |     | ปี 2 |     | ปี 2 |     |
|                             | 2544 |     | 545 |     | 546 |     |
+-----------------------------+------+-----+-----+-----+-----+-----+
|                             | ล้า   | %   | ล้าน | %   | ล้าน | %   |
|                             | นบาท |     | บาท |     | บาท |     |
+-----------------------------+------+-----+-----+-----+-----+-----+
| 1.ค่านายหน้า                  | 4    | 86  | 247 | 86  | 562 | 61  |
|                             | 1.79 | .19 | .20 | .49 | .16 | .83 |
+-----------------------------+------+-----+-----+-----+-----+-----+
| 2.ค่าธรรมเนียมและบริการ        | 2.98 | 6   | 30  | 10  | 292 | 32  |
|                             |      | .15 | .10 | .53 | .23 | .14 |
+-----------------------------+------+-----+-----+-----+-----+-----+
| 3.กำ                        | 1.48 | 3   | 1   | 0   | 34  | 3   |
| ไร(ขาดทุน)จากการซื้อขายหลักทรัพย์ |      | .06 | .99 | .70 | .92 | .84 |
+-----------------------------+------+-----+-----+-----+-----+-----+
| 4.ดอกเบี้ยและเงินปันผล          | 1.63 | 3   | 5   | 1   | 15  | 1   |
|                             |      | .36 | .58 | .95 | .42 | .70 |
+-----------------------------+------+-----+-----+-----+-----+-----+
| 5. ดอกเบี้ยเงินให้กู้ยืมหลักทรัพย์    | -    | -   | -   | -   | 2   | 0   |
|                             |      |     |     |     | .68 | .30 |
+-----------------------------+------+-----+-----+-----+-----+-----+
| 6.รายได้อื่น                   | 0.60 | 1   | 0   | 0   | 1   | 0   |
|                             |      | .24 | .96 | .33 | .76 | .19 |
+-----------------------------+------+-----+-----+-----+-----+-----+
| รวม                         | 4    | 100 | 285 | 100 | 909 | 100 |
|                             | 8.49 | .00 | .83 | .00 | .16 | .00 |
+-----------------------------+------+-----+-----+-----+-----+-----+

2.4 เป้าหมายการดำเนินธุรกิจ

บริษัทมีเป้าหมายในการดำเนินธุรกิจหลักทรัพย์ ที่ให้บริการแก่ลูกค้าอย่างครบวงจร
ทั้งนี้เริ่มจากการให้บริการในตลาดแรก (Primary Market)
โดยเป็นที่ปรึกษาทางการเงินในการจัดโครงสร้างและการระดมทุน กับการให้บริการในตลาดรอง
(Secondary Market) โดยเป็นที่ปรึกษาและให้คำแนะนำในการลงทุนในหลักทรัพย์
ที่สนับสนุนด้วยการนำเสนอข้อมูลและบทวิเคราะห์หลักทรัพย์จากฝ่ายวิเคราะห์หลักทรัพย์
ทั้งนี้บริษัทได้ตั้งเป้าหมายในการดำเนินธุรกิจด้านต่างๆ ดังนี้

ธุรกิจการลงทุน
บริษัทจะลงทุนระยะยาวในธุรกิจที่เกี่ยวข้องกับหลักทรัพย์หรือในธุรกิจที่คาดว่าจะมีศักยภาพในการเติบโตสูง
เพื่อให้บริษัทได้รับรายได้ในรูปส่วนแบ่งของกำไรจากบริษัทย่อยหรือบริษัทร่วมโดยต่อเนื่องในระยะยาวสำหรับการลงทุนระยะสั้นและปานกลาง
บริษัทจะลงทุนในหลักทรัพย์เผื่อขายทั้งตราสารหนี้และตราสารทุนที่มีปริมาณการซื้อขายในตลาดโดยมีสภาพคล่องพอควร

ธุรกิจหลักทรัพย์ บริษัทหลักทรัพย์ ทรีนีตี้ จำกัด ตั้งเป้าที่จะเพิ่มส่วนแบ่งการตลาด
โดยมีแผนงานในการเพิ่มเจ้าหน้าที่การตลาดใหม่
การขยายฐานลูกค้าสถาบันทั้งในประเทศและต่างประเทศ
และการขยายสาขาในรูปแบบสาขาใหญ่และสาขาย่อยในทำเลที่คาดว่ามีศักยภาพในการขยายธุรกิจ
การพัฒนาขีดความสามารถของเจ้าหน้าที่การตลาดในการให้คำแนะนำการลงทุนแก่ลูกค้าโดยอาศัยงานวิจัยที่มีคุณภาพเพื่อประกอบการเสนอบริการให้กับลูกค้า
นอกจากนี้ยังมีแผนงานส่งเสริมการตลาดโดยการจัดสัมมนาแก่กลุ่มลูกค้าเป้าหมาย
สร้างทางเลือกในการลงทุนให้กับลูกค้า อาทิ หุ้นสามัญ ตราสารหนี้ หน่วยลงทุน

ทางด้านการค้าตราสารหนี้ บริษัทหลักทรัพย์ ทรีนีตี้ จำกัด จะร่วมกับบริษัท ทรีนีตี้ แอ๊ดไวซอรี่ 2001
จำกัด ในการเพิ่มตราสารหนี้ในตลาดแรก(Primary Market) โดยเน้นการพัฒนาตราสารระยะสั้น
(Commercial Paper) และตราสารประเภทที่มีสินทรัพย์ค้ำประกัน (Asset Backed
Securities) เพื่อเสนอขายแก่ประชาชนทั่วไป
ทั้งนี้บริษัทฯจะทำหน้าที่เป็นตัวกลางในการค้าตราสารประเภทนี้
โดยมีจุดมุ่งหมายเพื่อเพิ่มสินค้าที่มีสภาพคล่องต่อการลงทุนให้แก่นักลงทุนทั่วไป

ทางด้านการจัดจำหน่ายและประกันการจำหน่าย บริษัทหลักทรัพย์ ทรีนีตี้ จำกัด
จะทำหน้าที่จัดจำหน่ายหลักทรัพย์ที่บริษัท ทรีนีตี้ แอ๊ดไวซอรี่ 2001 จำกัด เป็นที่ปรึกษาทางการเงิน
และเข้าร่วมในการจัดจำหน่ายหลักทรัพย์ร่วมกับสถาบันการเงินอื่น
ทั้งที่เป็นการขายหลักทรัพย์ของธุรกิจเอกชนและรัฐวิสาหกิจ

นอกจากนี้ยังมีแผนงานที่จะปรับปรุงคุณภาพของการให้บริการด้านหลักทรัพย์โดยรวม
ด้วยการเพิ่มจำนวนเจ้าหน้าที่วิเคราะห์หลักทรัพย์ การให้ความรู้เรื่องตราสารประเภทต่างๆ
แก่เจ้าหน้าที่การตลาด การฝึกอบรมและพัฒนาบุคลากรให้สามารถนำเสนอกลุ่มหลักทรัพย์
(Portfolio Selection) ที่เหมาะสมกับระยะเวลาการถือหลักทรัพย์ของนักลงทุนแต่ละประเภท
การจัดตั้งหน่วยงาน Call Center เพื่อรับลูกค้าและให้ข้อมูลต่างๆที่ลูกค้าต้องการทราบ เป็นต้น

ธุรกิจการเป็นที่ปรึกษาทางการเงิน บริษัทหลักทรัพย์ ทรีนีตี้ จำกัด และบริษัท ทรีนีตี้ แอ๊ดไวซอรี่
2001 จำกัด มีเป้าหมายในการให้บริการแก่กลุ่มลูกค้าที่มีศักยภาพในเชิงธุรกิจ
โดยให้ความสำคัญที่คุณภาพของงานที่ปรึกษาและการให้คำแนะนำที่เป็นประโยชน์ต่อการบริหารการเงินหรือการระดมทุนของลูกค้า
และมุ่งรักษาความสัมพันธ์เพื่อพัฒนาให้บริการด้านการเงินแก่ลูกค้าโดยต่อเนื่องในระยะยาว
บริษัทยังมีเป้าหมายที่จะเป็นผู้นำในการให้คำปรึกษาเพื่อออกตราสารหนี้ที่เกิดจากการแปลงสินทรัพย์เป็นหลักทรัพย์
(Securitization) การนำบริษัทเข้าจดทะเบียนในตลาดหลักทรัพย์ และการควบรวมกิจการ